16. Bæredygtighedsudvalgets evaluering af tema 1 og igangsættelse af tema 2 (Åben)
Tidl. politisk behandling BY, [adresse], pkt. 2
Forventet sagsgang
ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til Bæredygtighedsudvalgets evaluering af tema 
1 og igangsætte tema 2 for Bæredygtighedsudvalget.
Udvalget har fra august 2022 til foråret 2023 arbejdet med tema 1: ”Energi til fremtiden”, hvor udvalget 
skulle undersøge, hvordan fremtidens energiforsyning bedst muligt kan understøttes i [adresse], 
og er på den baggrund kommet med anbefalinger til Byrådet og forvaltningen. 
Udvalgets egen evaluering af aktiviteterne er vedhæftet som bilag.
Fra efteråret 2023 til sommeren 2024 skal udvalget arbejde med tema 2: ”Plads til mennesker, natur og 
landbrug”. 
En oversigt over aktiviteter under tema 2 er vedhæftet som bilag.
VURDERING
Tema 2: ”Plads til mennesker, natur og landbrug”, foreslås igangsat efter følgende rammesætning:

Emneafgrænsning: I temaet undersøges, hvordan fremtidens arealanvendelse kan understøtte flest 
mulige hensyn i [adresse].

Målsætning: Målet for udvalgets arbejde med ”Plads til mennesker, natur og landbrug” er at komme 
med anbefalinger inden for følgende:
-
Arealanvendelse – hvordan vi sikrer plads til alt det, vi gerne vil, og hvordan den eksisterende 
arealanvendelse kan inddrages i den grønne omstilling (herunder skovrejsning og vådområder)
-
Hvordan vi sikrer en god biodiversitet samt plads til natur og rekreativitet.
  

Tidsplan: Aktiviteter under tema 2 er vedhæftet som bilag.

Udpegning af midlertidige medlemmer: Til tema 2 udpeges en vidensperson fra en vidensinstitution: 
Nicklas Møller, professor fra Institut for Agroøkologi – [adresse] og Bæredygtighed, 
Aarhus Universitet samt en repræsentant fra Landsbyrådet: Ken Schou, Gurli Andresen.
ØKONOMI
Byrådet besluttede ved nedsættelsen af Bæredygtighedsudvalget, at udvalget tildeles 55.000 kr. årligt til 
mødeaktiviteter.
[adresse]: EMN-2022-01270
Dok-ID: 3546434
Sagsbehandler: stlh
Byråd
27. juni 2023  19:00
I de tilfælde, hvor der inddrages eksperter fra vidensinstitutioner, udbetales mødediæter og kørselsudgifter 
for deltagelsen i udvalgsmøder. 
 
Eventuelle forslag fra udvalget skal finansieres via særskilte bevillinger.
INDDRAGELSE
Anbefalingerne fra hvert tema behandles på et offentligt møde forinden den politiske forelæggelse.
 
Udvalget leverer inspiration til de stående udvalg, og det foreslås derfor, at der holdes et fælles møde med 
Teknik- og Miljøudvalget samt øvrige relevante udvalg i hver temaperiode.
INDSTILLING
Direktøren for Teknik og Miljø indstiller til Byrådet:
1.
At Bæredygtighedsudvalgets evaluering af tema 1 godkendes. 
2.
At tema 2 igangsættes som beskrevet. 
3.
At følgende eksterne medlemmer udpeges som eksterne deltagere under tema 2:
−
Repræsentant for vidensinstitution: Nicklas Møller, professor fra Institut for Agroøkologi – 
[adresse] og Bæredygtighed, AU
−
Repræsentant fra Landsbyrådet: Ken Schou, Gurli Andresen.
BESLUTNING
Økonomiudvalget, 20. juni 2023:
Fraværende: Frederikke Jakobsen
Indstilles godkendt.
Byrådet, 27. juni 2023:
Fraværende: Verner Lassen
Godkendt.
Bilag
1.
Evaluering af tema 1, §17, stk. 4-udvalg om bæredygtighed (3546601)
2.
Aktiviteter under tema 2 i [adresse] (3546767)
